Botswana

Botswana on maa eteläisessä Afrikassa.

Kaupungit

 * Gaborone (pääkaupunki)
 * Francistown
 * Ghanzi
 * Kasane
 * Maun
 * Nata
 * Gweta
 * Kanye
 * Tsabong
 * Mogapi

Lentokoneella
Yleisin aloitusmaa Botswanaan lentäville on Etelä-Afrikka. Lentoja on päivittäin Gaboronen ja Johannesburgin välillä. Lentoja on myös ajoittain Namibian ja Zimbabwen välillä. South African Airways lentää suuren osan Etelä-Afrikan lennoista, kun taas Air Botswana lentää Etelä-Afrikan lisäksi myös paikallisiin kohteisiin kuten Francistowniin ja Mauniin.

Puhu
Botswanan alkuperäiskieli on Tsvana, mutta Englanti on virallinen kieli. Väestön englanninkielen ymmärtäminen vaihtelee kohtuullisesta hyvään, joten kommunikointivaikeuksia ei ole paljon odotettavissa syrjäseutujen ulkopuolella.

Juo
Botswanassa on yllättäen tiukempi politiikka alkoholin suhteen kuin yleensä eteläisen Afrikan maissa. Tavalliset kaupat eivät yleensä myy alkoholijuomia, ja sekä alkoholiliikkeillä että niitä myyvillä ravintoloilla on usein rajoitetut ajat myynnille. Alkoholin nauttiminen julkisella paikalla on paheksuntaa aiheuttava teko ja saattaa johtaa ongelmiin viranomaisten kanssa. Ulkomaisille suunnatut majapaikat eivät yleensä ole näiden rajoitusten koskemia, ja niin ollen usein houkuttelevat myös paikallisia parille jos enemmällekin juomiselle.

Pysy turvassa
Ihmiset ovat ystävällisiä ja rikoksia tehdään suhteellisen vähän. Botswana onkin monessa suhteessa yksi Afrikan turvallisimmista ja rauhallisimmista maista. Suurimmat vaaratekijät eivät tule muiden ihmisten taholta, vaan luonnon. Autolla ajaessa pitää olla jatkuvasti valppaana, sillä paikoittain huonokuntoiset tiet ja niillä liikkuvat eläimet voivat aiheuttaa hengenvaarallisia tilanteita, ja onnettomuuden sattuessa lähin apu voi olla tuntien päässä. Eri puolilla maata esiintyy vapaana kulkevia vaarallisia eläimiä kuten krokotiileja, elefantteja, virtahepoja ja leijonia. Nähdessään näitä on äärimmäisen tärkeää pysytellä turvassa sisällä rakennuksessa, teltassa tai kulkuvälineessä.

Ota yhteyttä


Botswana Botsuana Botswana Bocvano Botswana Botswana Botswana Botswana ボツワナ Botswana Botsuana Botswana Ботсвана Botswana 博茨瓦纳 wts:Category:Botswana